Адыгэ литературэмкIэ 6–нэ «А» классым и Зэрылажьэ программэм и аннотацэ

|  |  |
| --- | --- |
| Курсыр | Адыгэ литературэ |
| Программэр | Адыгэ (къэбэрдей-шэрджэс) литературэ программэм и проект. Авторхэр: Егъэджэныгъэмрэ щIэныгъэмкIэ Къэбэрдей-Балъкъэр Республикэм и министерствэм и унафэкIэ къызэрагъэпэща комиссэм хэт IэщIагъэлI гуп: ХьэкIуащэ А.Хь. (гупым и унафэщIщ), Абазэ А.Ч., БакIуу Хъ.И., Гъут I.М., Ержыб А.Къу., ТIымыжь Хь.Т. сымэ. Налшык 2010 гъэ. |
| Классыр | 6а |
| Сыхьэт бжыгъэр | 70 |
| Зэхэзыгъэувар | Лосэн Жаннэ Сэфэрбий ипхъу |
| Мурадхэмрэ къалэнхэмрэ | * ныбжьыщIэхэм литературэм къыхахыу зэхэщIыкI лъагэрэ гъэсэныгъэ дахэрэ яхэлъу къэгъэтэджыныр; * цIыхугъэм и щапхъэхэр, гуп хэтыкIэ хабзэхэр, благъэми хамэми яхуэфащэ пщIэмрэ нэмысымрэ къагурыIуэу, Хэкур фIыуэ ялъагъуу, жылагъуэ Iуэхухэмрэ щхьэзакъуэ гурыгъухэмрэ зэрагъэзэгъыфу, дэтхэнэми хуэфащэ пщIэр хуащIыфу къэгъэхъуныр; * литературнэ образ щыпкъэхэр и гъуазэу щIэблэр жылагъуэ гъащIэм хэшэныр, ныбжьыщIэхэм я зэфIэкIхэмрэ зэчиймрэ къэзэIуегъэхыныр, дунейпсо цIыхубэм хигъэщхьэхукIа лъапIэныгъэ нэхъыщхьэхэр къыгурыIуэу, адыгэ хабзэмрэ нэмысымрэ хуэпэжу къэхъуныр, къэралымрэ унагъуэмрэ я пащхьэ щихь жэуаплыныгъэр зыхегъэщIэныр, лъэпкъхэм яку дэлъ ныбжьэгъугъэр гъэбыдэным, цIыхухэм шынагъуэншагъэ псэукIэ къахузэгъэпэщыным и бэнакIуэу къэгъэтэджыныр; * еджакIуэхэр я анэдэлъхубзэкIэ зекIуэ IуэрыIуатэмрэ тхыгъэ нэхъыфIхэмрэ щыгъуазэ щIыныр, абыкIэ хуэфащэ пщIэ анэдэлъхубзэм хуащIу икIи иригушхуэу къэгъэхъуныр; * IуэрыIуэтэм и лIэужьыгъуэхэр, литературэ тхыгъэхэр псэкIэ зыхащIэу, зэпкърахыфрэ абы хэлъ фIагъхэмрэ щыщIэныгъэхэмрэ литературэмрэ тхыдэмрэ ящыщ щапхъэхэр къагъэсэбэпурэ къагъэнэхуэфу, езы-езыхэми псалъэр эстетикэм и хабзэкIэ ягъэшэрыуэфу, литературэр гъуазджэм и нэгъуэщI пкъыгъуэхэм зэрыдэгъуэгурыкIуэмрэ къызэрыщхьэщыкIымрэ IупщIу зэхащIыкIыу егъэсэныр. * анэдэлъхубзэм и дахагъыр нэхъ къызыхэщ тхыгъэхэмрэ IуэрыIуатэм щыщ пкъыгъуэ уардэхэмрэ сабийхэм егъэцIыхуныр, адыгэ тхакIуэ пажэхэм я IэдакъэщIэкIхэм щыгъэгъуэзэныр; * дахагъэр зыхащIэу къэгъэхъуныр; * лъэпкъ литературэм и пкъыгъуэхэмрэ литературэм и теорием теухуауэ гурыIуэныгъэ ягъуэтыным хэгъуэзэныр; * литературнэ тхыгъэм и зэхэлъыкIэм щыгъэгъуэзэныр, тхыгъэ щхьэхуэхэр е езы дыдэхэм зэхалъхьа къэIуэтэныгъэхэр (изложенэ) я бзэкIэ ятхыжыфу, темэ хэхакIэ я Iуэху еплъыкIэр зыгъэнахуэ тхыгъэ ягъэпсу, прозэу тхар я бзэкIэ къаIуэтэжыфрэ абы тепсэлъыхьыжыфу, усэхэм ящыщу къагъэлъэгъуахэр гукIэ къаIуэтэжыфрэ, усэбзэм и Iэмал нэхъ хьэлэмэтхэр къагъэнахуэфу егъэсэныр; * еджакIуэхэм литературэбзэр екIуу къагъэсэбэпыным хуэгъэсэн, бзэкIэ зэгурыIуэным, зэдэгъуэгурыкIуэным хуэгъэхьэзырын, езыр-езыру щIэныгъэ зэрагъэгъуэтыным, универсальнэ еджэныгъэ зэфIэкIхэр (**УУД**) зыIэрагъэхьэным хуэгъэсэн. |
| Курсым и зэхэлъыкlэр | 1. Хэзыгъэгъуазэ. 2. Адыгэ IуэрыIуатэ. 3. Тхыдэр зи лъабжьэ хъыбархэр. 4. Пасэ зэманыр къызыхэщыж тхыгъэхэр.   5. Шортэн Аскэрбий.  6. Брат Хьэбас.  7. КIэрашэ Тембот.  8. АбытIэ Владимир.  9. Щомахуэ Амырхъан.  10. КIыщокъуэ Алим.  11. КIуащ БетIал.  12. Дыгъужь Къурмэн.  13. Гъубжокъуэ Лиуан.  14. Жылэтеж Сэлэдин.  15. Сонэ Абдулчэрим.  16. Жаным Борис.  17. АбытIэ Хъызыр.  18. IутIыж Борис.  19. Къуиикъуэ Налбий.  20. Нарт хъыбархэр.  21. Тхыдэр зи лъабжьэ хъыбархэр.  22. «Зауэм теухуауэ яджа тхыгъэхэр». Литературэм и теориер. |
| УМК | Адыгэ литературэмкIэ 6–нэ «А» классым и Зэрылажьэ программэр зэхэгъэуващ, Адыгэ (къэбэрдей-шэрджэс) литературэ программэм и проектым тещIыхьауэ. Адыгэ (къэбэрдей-шэрджэс) литературэр курыт еджапIэхэм зэрыщрагъэджыну программэр зэхэлъхьэным елэжьащ Егъэджэныгъэмрэ щIэныгъэмкIэ Къэбэрдей-Балъкъэр Республикэм и министерствэм и унафэкIэ къызэрагъэпэща комиссэм хэт IэщIагъэлI гуп: ХьэкIуащэ А.Хь. (гупым и унафэщIщ), Абазэ А.Ч., БакIуу Хъ.И., Гъут I.М., Ержыб А.Къу., ТIымыжь Хь.Т. сымэ. Налшык 2010 гъэ.  зэреджэну тхылъыр «Адыгэ литературэ»Ержыб А.Къу. 6 класс. Учебник-хрестоматие» Налшык: «Эльбрус», 2013. |